SHBA: Organizatat e të drejtave civile, thirrje për bojkot ndaj Arizonës
Ky është një tjetër shembull i revoltimit që ka shkaktuar ligji i ri i Arizonës kundër imigrantëve
Demonstratat e zemëruara ndaj ligjit të ri të imigracionit kanë përshirë gjithë Shtetet e Bashkuara.Ligji, i njohur si SB 1070 do të hyjë në fuqi në fund të korrikut. Sipas ligjit, policia duhet të kontrollojë statusin e njerëzve që dyshohet se janë imigrantë të paligjshëm dhe gjithashtu u kërkon imigrantëve që të mbajnë gjithnjë dokumentat me vete. Protestat e fundit kanë formën e një bojkoti kundër kuvendit të Arizonës dhe industrisë së turizmit. Janet Murguia është Presidente e Këshillit Kombëtar La Raza, një prej grupeve më të mëdha të të drejtave civile të latinëve në Amerikë. Disa mbështetës të ligjit, mes tyre dhe këta spikerë radiosh, po bëjnë thirrje për një kundërbojkot. Ndërkohë, Presidenti meksikan Felipe Calderon ka dënuar ligjin për imigracionin, duke thënë se nuk është aspak tolerant dhe nxit urrejtjen. Meksika gjithashtu ka bërë një paralajmërim udhëtimi për meksikanët që shkojnë në Arizona ose që jetojnë atje. Sekretari i Brendshëm i Meksikës,Fernando Gomez Mont. Shumë policë shqetësohen se ligji mund ta bëjë më të vështirë për ta që të marrin informacion nga viktimat e krimit. Shefi i policisë së Phoneix në Arizona,Jack Harris: Mbështetësit e ligjit thonë se ai do të ndihmojë në luftën kundër një vale krimesh për të cilët akuzohen imigrantët e paligjshëm. Republikanët e Arizonës thonë se shteti ka të nevojshme të ndërmarrë masa sepse zyrtarët amerikanë kanë dështuar të zbatojnë ligjet ekzistuese që mund të ndalin vërshimin e imigrantëve të paligjshëm nga Meksika. Guvernatorja e Arizonës Jan Brewer nënshkroi ligjin. Ndërsa administrata Obama ka kritikuar ligjin, Sekretarja e Sigurisë Kombëtare dhe ish guvernatorja e shtetit të Arizonës Janet Napolitano thotë se ajo e kupton se pse banorët e Arizonës janë kaq të irrituar nga problemi i imigracionit. Presidenti Obama po i bën thirrje Kongresin që të miratojë një reformë gjithëpërfshirëse për imigracionin. Shumë organizata të të drejtave civile mbështesin presidentin dhe thonë se është e vetmja përgjigje për të luftuar problemin e imigracionit në Amerikë.